આગળની વાર્તા અણ્ણા હઝારે અને તેમની ટીમના મેમ્બરોની લાઇફ સાથે બનેલી ઘટનાઓ પરથી ડેવલપ કરવામાં આવી છે જેમાં અણ્ણા હઝારેએ દિલ્હીમાં કરેલું તેર દિવસનું અનશન આંદોલન, અણ્ણાનો તિહાર જેલવાસનો સમાવેશ થાય છે તો સાથોસાથ ભ્રષ્ટાચારના આ સંગ્રામમાં ઝંપલાવનારા બાબા રામદેવ પર થયો હતો એ લાઠીચાર્જનો પ્રસંગ પણ સમાવી લેવામાં આવ્યો છે. ફિલ્મમાં લવસ્ટોરીની સાથોસાથ ઇમોશનલ ઍન્ગલ પણ આપવામાં આવ્યો છે. દ્વારકા આનંદ પોતાનો દીકરો ગુમાવી ચૂક્યા છે. સામા પક્ષે માનવ નાની ઉંમરે પિતા ગુમાવી ચૂક્યો છે. દ્વારકા અને માનવ બન્ને પોતાના સુષુપ્ત મનમાં પુત્ર અને પિતાની ઝંખના કરી રહ્યા છે, જે તે બન્નેને એકબીજામાં મળે છે.